சுவாலி கடற்கரை

சுவாலி கடற்கரை (Suvali Beach) இந்தியாவின் குசராத்து மாநிலத்தில் அமைந்துள்ளது. முன்னதாக சுருக்கமாக சுவாலி அல்லது சுவாலி சாலை என்ற பெயரால் அழைக்கப்பட்டது. சூரத்து நகரத்தின் அசிரா புறநகர் பகுதியில் அரபிக் கடலை ஒட்டி இது அமைந்துள்ளது. கருப்பு மணல் நிறைந்த கடற்கரையாக இக்கடற்கரை சிறப்பு பெறுகிறது. சூரத் விமான நிலையம் மற்றும் இரயில் நிலையம் ஆகியவை சுவாலி கடற்கரைக்கு அருகாமையில் முறையே 25 கி.மீ மற்றும் 30 கி.மீ தொலைவில் உள்ளன.

சுவாலி கடற்கரையின் வரலாறு 
சுவாலி கடற்கரை நவீன இந்திய கடற்படையின் பிறப்பிடமாக அறியப்படுகிறது. பிரித்தானியாவின் கிழக்கிந்திய கம்பெனி இந்தியாவிற்குள் நுழைந்த இடமாக இருந்தது. 1612 - ஆம் ஆண்டில் தளபதி தாமசு பெசுட்டு இங்குதான்  சுவாலி போரில் போர்த்துகீசியர்களை சந்தித்து தோற்கடித்தார்.

மேற்கோள்கள் 

குசராத்து
குஜராத்தின் புவியியல்